Альберт Мулдашев

Альберт Мулдашев  (25 август 1954 ел) — галим-ботаник. 1980 елдан Уфадагы Биология институты гыйльми хезмәткәре, 1995 елдан — өлкән  гыйльми хезмәткәр. Биология фәннәре кандидаты (1983). Россия Федерациясенең атказанган экологы (2005).

 Биографиясе 
Мулдашев Альберт Әкрам улы 1954 елның 25 августында БАССРның Белорет районы Түбән Сермән авылында туган.

1976 елда Башкорт дәүләт университетының биология факультетын тәмамлаган. Университетны тамамлагач,  Уфа Биология институтына (СССР фәннәр Академиясенең Башкорт филиалы) үсемлек ресурслары лабораториясенә эшкә җибәрелә.

1977 елда  СССР фәннәр Академиясенең Ленинградтагы В. Л. Комаров исемендәге Ботаника институтына аспирантурага укырга керә.

1979 елда Монголиядә Совет-Монгол экспедициясендә катнаша. Биредә ул кандидатлык диссертациясе өчен материаллар туплый.

1983 елда профессор В. И. Грубов җитәкчелегендә кандидатлык диссертациясен яклый. Темасы: «Монография рода Ajania Poljak. (Asteraceae — Anthemideae)».  Биредә ул ботаника фәне буенча берничә яңа таксон, шул исәптән бер ыру ача һәм сурәтли.

1981 елдан хәзерге көнгә кадәр Россия фәннәр Академиясе Уфа фәнни үзәгенең Биология институтында геоботаника һәм үсемлекләрне   саклау лабораториясендә эшли.

1981 елдан Биология институтының Гербарие белән җитәкчелек итә. Биредә 100 мең  көпшәле  (югары төзелешле) үсемлекләрнең гербарие саклана.

 Фәнни эшчәнлеге 
1995 елдан өлкән  гыйльми хезмәткәр. Фәнни тикшеренүләре Башкортостандагы үсемлекләрнең сирәк төрләренең популяцион биологиясенә, геоботаникага, үсемлекләрне системага салуга, флорага һәм табигатьне саклауга багышланган.

Мулдашев Альберт Әкрам улы тарафыннан яңа таксоннар — феостигма заты һәм астра сыманнар гаиләсенә караган 4 төр тасвирланган.

Тәүге тапкыр Башкортстан Республикасының 150‑дән артык  яңа төр үсемлеге ачыкланган.

Башкортстан Республикасының Кызыл китабының төп авторы. «Башкортстан Республикасының сакланучы табигать чикләре системасы» (2004) проектын эшләүдә катнашкан.

4 табигый паркны һәм 50 табигать һәйкәлен фәнни яктан нигезләгән һәм проектлаган.

270 тән артык  фәнни хезмәт авторы.

 Мактаулы исемнәре һәм башка бүләкләре 

 Россия Федерациясенең атказанган экологы (Россия Федерациясе Президентының 2005 елның 20 декабрендәге 1489 нчы Указы)
 «Урман рыцаре» («Рыцарь леса») исеме бирелгән.
 Монгол Халык Республикасының юбилей медале (1989).
 2026 ― II дәрәҗә «Ватан алдындагы казанышлары өчен» ордены медалеАзат Гиззатуллин.  В канун Дня защитника Отечества Радий Хабиров вручил госнаграды. Башинформ, 20.02.2026
 Монографияләре 

 Дәреслекләре 
 Миркин Б. М., Наумова Л. Г., Мулдашев А. А. Высшие растения: краткий курс систематики с основами науки о растительности. М.: Логос. 2001. 264 с.
 Миркин Б. М., Наумова Л. Г., Мулдашев А. А. Высшие растения: краткий курс систематики с основами науки о растительности. Изд. второе, перераб. М.: Логос. 2002. 256 с.
 Миркин Б. М., Наумова Л. Г., Мулдашев А. А., Ямалов М. С. Флора Башкортостана (учебное пособие) // Уфа, 2004. РИО БашГУ, 148 с.

 Үзәк матбугатьтә мәкаләләре 

 Искәрмәләр 

 Сылтамалар 

 Мулдашев Альберт Әкрам улы // Башкорт энциклопедиясе —  Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9</nowiki>.
 Выпускники кафедры ботаники  2017 елның 20 ноябрьдә архивланган.
 Мулдашев Альберт Акрамович 
 Гербарий Института биологии Уфимского научного центра (УН) РАН

Төркем:Белорет районында туганнар
Төркем:Башкорт дәүләт университетын тәмамлаучылар
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:2017 елда вафатлар
Төркем:9 август көнне вафатлар
Төркем:Википедия:Карточкада даталары кулдан викиләштергән мәкаләләр
Төркем:II дәрәҗә «Ватан алдында казанышлар өчен» орденының медале белән бүләкләнгәннәр